EVROPSKA KOMISIJA Bruselj, 5.8.2022 COM(2022) 389 final POROČILO KOMISIJE EVROPSKEMU PARLAMENTU IN SVETU Letno poročilo o dejavnostih Evropske unije na področju raziskav in tehnološkega razvoja ter spremljanju programov Obzorje Evropa in Obzorje 2020 v letu 2021



Program Obzorje Evropa določa strožja pravila glede enakosti spolov, vključno z novim merilom za upravičenost, ki se uporablja od leta 2022. Vsi javni organi, raziskovalne organizacije in terciarne izobraževalne institucije v državah članicah ali pridruženih državah morajo imeti načrt za enakost spolov, da bi bili upravičeni do financiranja. 3.2.Analiza podatkov o spremljanju – objavljeni razpisi Leta 2021 je bilo v delovnem programu Obzorje Evropa za obdobje 2021–2022 objavljenih več kot sto razpisov za zbiranje predlogov in drugih ukrepov: ·steber I – „Odlična znanost“ je vključeval 15 razpisov za zbiranje predlogov in sedem razpisov za druge ukrepe v podporo pionirskim raziskavam ter prebojnim znanstvenim zamislim (3 milijarde EUR); ·steber II –„Globalni izzivi in evropska industrijska konkurenčnost“ je vključeval 42 razpisov za zbiranje predlogov (5,3 milijarde EUR) in 26 razpisov za druge ukrepe (328 milijonov EUR) v šestih različnih sklopih; ·steber III – „Inovativna Evropa“ je vključeval 14 razpisov za zbiranje predlogov in osem razpisov za druge ukrepe (1,6 milijarde EUR), katerih cilj je podpreti razvoj prelomnih inovacij; ·del „Širitev sodelovanja in krepitev ERA“ je vključeval pet razpisov za zbiranje predlogov in štiri razpise za druge ukrepe (266,5 milijona EUR). Evropska partnerstva Komisija je vzpostavila 23 novih evropskih partnerstev: · enajst skupaj načrtovanih evropskih partnerstev : objavljenih je bilo 17 razpisov za zbiranje predlogov (1,6 milijarde EUR), povezanih s skupaj načrtovanimi partnerstvi, predvsem na digitalnem (sklop 4) in podnebnem (sklop 5) področju, a tudi v okviru delovnega programa za raziskovalne infrastrukture; · enajst institucionaliziranih evropskih partnerstev : med institucionaliziranimi evropskimi partnerstvi sta štiri razpise za zbiranje predlogov (215 milijonov EUR) objavili skupni podjetji za visokozmogljivostno računalništvo in ključne digitalne tehnologije; ·eno sofinancirano evropsko partnerstvo: evropsko partnerstvo za biotsko raznovrstnost je objavilo en razpis za zbiranje predlogov: 46 organizacij za financiranje iz 34 držav je rezerviralo skupni znesek v višini več kot 40 milijonov EUR. Misije V zvezi s petimi misijami programa Obzorje Evropa je bilo objavljenih 13 razpisov za zbiranje predlogov (približno 541 milijonov EUR). Pričakovan prispevek k prednostnim nalogam Komisije Za zdaj se prispevek programa Obzorje Evropa k prednostnim nalogam te Komisije v obdobju 2019–2024 lahko oceni samo na podlagi podatkov, zbranih za razpise : ·cilj 33 razpisov je bil prispevati k evropskemu zelenemu dogovoru (približno 4 milijarde EUR v vseh sklopih );

·cilj 29 razpisov je bil prispevati k Evropi, pripravljeni na digitalno dobo (približno 2,2 milijarde EUR ). Komisija je leta 2021 mobilizirala tudi 123 milijonov EUR za raziskave o različicah koronavirusa v skladu z napovedmi iz aprila ter inkubatorjem HERA . Stopnje uspešnosti Do konca leta 2021 je bilo zaključenih in v celoti ocenjenih 64 od več kot 100 razpisov za zbiranje predlogov. V okviru razpisov je bilo predloženih 7 460 upravičenih predlogov, za katere se je zahteval prispevek EU v skupni vrednosti 18,8 milijarde EUR. Čeprav je prag kakovosti presegalo 66 % upravičenih predlogov, jih je bilo mogoče izbrati samo 1 290, zato je splošna stopnja uspeha upravičenih predlogov v prvem letu programa znašala 17,3 %. Do konca leta 2021 je bilo podpisanih že 19 sporazumov o dodelitvi nepovratnih sredstev za prispevek EU v skupni vrednosti 245,6 milijona EUR, razdeljenih po različnih tematskih področjih (glej preglednico 1). Drugi sporazumi o dodelitvi nepovratnih sredstev so bili še v pripravi. Tematsko področje Prispevek EU (v EUR) Povprečna vrednost nepovratnih sredstev (v EUR) Št. podpisanih sporazumov o dodelitvi nepovratnih sredstev Evropski raziskovalni svet (ERC) 517 828,75 517 828,75 1 Ukrepi Marie Skłodowske-Curie (MSCA) 150 000,00 150 000,00 1 Raziskovalne infrastrukture 400 000,00 200 000,00 2 Zdravje 88 527 007,06 9 836 334,118 9 Kultura, ustvarjalnost in vključujoča družba 703 796,75 351 898,38 2 Podnebje, energija in mobilnost 250 000,00 250 000,00 1 Širitev sodelovanja in razširjanje odličnosti 153 000 000,00 153 000 000,00 1 Reforma in izboljšanje evropskega sistema raziskav in inovacij 2 100 000,00 1 050 000,00 2 245 648 632,56 19 Preglednica 1: Podpisani sporazumi o dodelitvi nepovratnih sredstev po tematskih področjih Prvi podpisani sporazumi vključujejo 120 udeležencev iz 28 različnih držav. Z izjemo posebnega sofinanciranega ukrepa COST (evropsko sodelovanje v znanosti in tehnologiji) (153 milijonov EUR) bo 13,7 % sredstev EU namenjenih desetim udeležencem iz MSP, 8,5 % pa državam nečlanicam. Največji delež udeležencev imajo terciarne izobraževalne institucije (37 %) in raziskovalne organizacije (24 %). 3.3.Obzorje 2020 in 2021 Do konca leta 2021 se je izteklo 955 rokov za razpise za zbiranje predlogov v okviru programa Obzorje 2020, predloženih pa je bilo 283 065 upravičenih predlogov, za katere se je zahteval prispevek EU v skupni vrednosti 473,2 milijarde EUR. Med temi predlogi jih je bilo 33 798 izbranih za financiranje, kar pomeni, da je splošna stopnja uspešnosti upravičenih predlogov v sedmih letih znašala 11,9 %. Leta 2021 je bilo podpisanih 3 160 sporazumov o dodelitvi nepovratnih sredstev v skupni vrednosti 6,1 milijarde EUR, s čimer so skupna dodeljena sredstva iz proračuna EU za obdobje 2014–2021 dosegla 68,2 milijarde EUR, od katerih je največji delež pripadal stebru „Odlična znanost“ (36,7 %), sledila pa sta mu stebra „Družbeni izzivi“ (38,5 %) in „Vodilni položaj v industriji“ (20,2 %). Med različnimi 41 200 upravičenci so terciarne izobraževalne organizacije še vedno največja skupina prejemnikov (39,2 % vseh prejemnikov), sledi jim zasebni sektor (28,2 %), 16,5 % sredstev iz programa Obzorje 2020 pa je namenjenih MSP. Do zdaj je bilo na podlagi projektov v okviru programa Obzorje 2020, ki jih financira EU, objavljenih več kot 151 000 strokovno pregledanih publikacij, predloženih pa je bilo več kot 2 600 patentnih prijav in izdanih 1 168 patentov.



3.4.Razširjanje in izkoriščanje rezultatov Razširjanje in izkoriščanje rezultatov projektov raziskav in inovacij je bilo podprto z različnimi dejavnostmi. ·Na platformo programa Obzorje za rezultate so bili dodani novi elementi za opredelitev rezultatov, upravičenci pa so naložili 500 novih ključnih uporabnih rezultatov iz okvirnih programov. ·V okviru projekta za spodbujanje rezultatov programa Obzorje so bile upravičencem zagotovljene ciljno usmerjene storitve razširjanja in izkoriščanja rezultatov. · Služba CORDIS je razširjala rezultate projektov raziskav in inovacij, ki jih je financirala EU. Dosegla je strokovnjake, osredotočene na spodbujanje odprte znanosti, ustvarila inovativne proizvode in storitve ter spodbudila rast po vsej Evropi. Še naprej je ustvarjala vrsto tematskih večjezičnih uredniških proizvodov.